ya iku jinis pangsit kang digawé saka adonan glepung kanthi isi daging kang wis dibumboni.[1][2] Mandu ya iku jinis masakan kang asle saka Cina lan mlebu ing Korea kawit jaman Dinasti Goryeo (935-1397).[1] Saiki mandu dipangan saben mangsa atis lan perayaan taun anyar Seollal utawa taun anyar Imlek.[1] Carane gawé adonan mandu ya iku kanthi dilempit supaya dadi kulit kang diisi pirang-pirang bahan, ing antarane daging, janganan, jamur, tahu lan liya-liyane.[1] Metode gawé mandu ana werna-werna ya iku ana kang digodhog bareng sup kaldu (jangguk) kang panas, dikukus, digoreng utawa dipangan nganggo duduh kaldu atis.[1] Wujud mandu ana werna-werna ya iku bunder, setengah bunder, pesagi, lonjong lan saben laladan duwéni cara masak lan variasi kan luwih akèh manèh.[1] Yen dipangan karo sup kaldu diarani mandutguk (sup mandu).[1]